Diari Oficial de la Generalitat Valenciana


Sumari del DOGV 9616, del 13-06-2023 (2023/6526)

CORRECCIÓ d'errades de la Resolució de 17 de maig de 2023, de la Conselleria d'Hisenda i Model Econòmic, per la qual s'accepta la cessió, mitjançant concessió administrativa acordada pel Decret número 240/2021, de l'Ajuntament de l'Alcúdia, que permet l'ocupació de domini públic mitjançant adjudicació directa i gratuïta de part de la parcel·la on s'ubica l'Àgora Jove (carrer d'Ismael Tomás Alacreu), per al desplegament de la Xarxa de Comunicacions Mòbils d'Emergència i Seguretat de la Comunitat Valenciana (COMDES).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9616

Data del DOGV
:   13-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6526


Data del document
:   22-05-2023

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Descriptors 

:   * Conselleria d'Hisenda i Model Econòmic

CORRECCIÓ d'errades de la Resolució de 17 de maig de 2023, de la Conselleria d'Hisenda i Model Econòmic, per la qual s'accepta la cessió, mitjançant concessió administrativa acordada pel Decret número 240/2021, de l'Ajuntament de l'Alcúdia, que permet l'ocupació de domini públic mitjançant adjudicació directa i gratuïta de part de la parcel·la on s'ubica l'Àgora Jove (carrer d'Ismael Tomás Alacreu), per al desplegament de la Xarxa de Comunicacions Mòbils d'Emergència i Seguretat de la Comunitat Valenciana (COMDES). [2023/6526]  
  
Per Resolució de data 17 de maig de 2023, de la Conselleria d'Hisenda i Model Econòmic, es va procedir a l'acceptació per part de la Generalitat Valenciana de la cessió mitjançant concessió administrativa realitzada per l'Ajuntament de l'Alcúdia de part de la parcel·la on s'ubica l'Àgora Jove (c/ Ismael Tomás Alacreu), per al desplegament de la Xarxa de Comunicacions Mòbils d'Emergència i Seguretat de la Comunitat Valenciana (COMDES).  
L'apartat segon d'aquesta resolució fa referència a la identificació de la parcel·la mitjançant els «plànols que s'hi adjunten», que no va ser inclosos per error material, i de conformitat amb el que es disposa en l'apartat 2 de l'article 109 de la Llei 39/2015, d'1 d'octubre, del procediment administratiu comú de les administracions públiques, que estableix que «les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes», i amb el que s'estableix en l'article 15.1.k) de la Resolució de 8 de juny de 2022, del conseller d'Hisenda i Model Econòmic, de delegació de determinades competències en la persona titular de la direcció general competent en matèria de sector públic i patrimoni, es corregeix mitjançant l'aportació dels esmentats plànols identificatius de les superfícies a cedir com a part integrant d'aquesta.  
  
En conseqüència, d'acord amb el que esmenta l'article 109 de la Llei 39/2015, i fent ús de les atribucions que em confereix la legislació vigent, resolc:  
  
Primer  
Rectificar la Resolució de data 17 de maig de 2023, de la Conselleria d'Hisenda i Model Econòmic en el sentit d'adjuntar els plànols a què fa esment aquesta resolució; la resta de la resolució es manté en els seus propis termes.  
  
Segon  
Notificar aquesta resolució a la Direcció General de Tecnologies de la Informació i Telecomunicacions i a l'Ajuntament de l'Alcúdia.  
  
  
Contra aquest acte, que posa fi a la via administrativa, es podrà interposar un recurs contenciós administratiu en el termini de dos mesos a comptar de l'endemà de la notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, s'hi podrà interposar un recurs potestatiu de reposició, en el termini d'un mes a comptar de l'endemà de la notificació, davant l'òrgan que va dictar l'acte, i de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que se'n puga exercitar qualsevol altra que es considere oportuna.  
  
València, 22 de maig de 2023.- El conseller d'Hisenda i Model Econòmic, p. d. (Resolució de 8 de juny de 2022; DOGV núm. 9360, de 13.06.2022), el director general del Sector Públic i Patrimoni: Antoni Such Botella.